418 



qui eius exiguam rationem habeat. Sed de his plura scri- 

 bendi materiam forte sequens septimana nobis suggeret. Ex 

 Anglia, etsi exeuntibus venti siut commodi, nihil accipimus, 

 nibil fere audimus. Quod indicio est, res ibi non meliori 

 loco esse, quam fuerunt hactenus. Dux Bukingamius prae 

 se fert, se cum classe mox exiturum, sed deficit nervus, et 

 tempus labitur. Sic de hac non minus timendum, ne feli- 

 cem cursum habeat, quam priori accidit, quae etiam intem- 

 pestive vela solvit. Non potest aliter fieri, ubi qui clavum 

 tenere debebat, hunc illi permittit, qui potestate sua ad pri- 

 vatam ambitionem abutitur. Utinam ne sequantur maiora 

 mala, quae praevidere mihi videor. 



Die Dominica praeterita Oldenselio excesserunt prae- 

 sidiarii dedito Comiti Ernesto oppido, satis munito. Jura- 

 runt se spatio 6 mensium contra Ordines ex ista Rheni parte 

 militaturos non esse. Nunc de Linga obsidenda agi audio. 

 Princeps Auraicus adhuc circa Iselburgum castra habet, ex- 

 spectaturus, quid hostes molituri sint. Marchio Spinola Tra- 

 iecti ad Mosam nunc esse, et copias colligere dicitur. An 

 Rhenum transiturus, aut alibi quid aggressurus sit, prope- 

 diem intelligemus. Deum oro, ut inprimis S. R, M:ti victo- 

 riosos progressus largiatur, et nostras ubique res fractis ac 

 dispersis hostium viribus lirmet ac restituat, cuius Sacro- 

 sanctae tutelae S. R. M:tera toto corde, simulque eius cle- 

 mentiae humilime me commendans, Ill:rem Geu:tem Tuam 

 quam optime valere iubeo, de cuius benevolentia cuncta 

 mihi prospera polliceor. Loco consveto, ' 8 Ang:i anno 1626. 



